
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 698 

28 Μαρτίου 2013 


ΑΠΟΦΑΣΕΙ Σ 

Αριθμ. Υ4α/οικ. 25208 

Οργανισμός του Γενικού Νοσοκομείου Αθηνών ΛΑΪΚΟ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΥΓΕΙΑΣ - ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

α) Των άρθρων 6, 7, 8,11 και 13 παρ. 14 του Ν. 2889/01 
«Βελτίωση και εκσυγχρονισμός του Εθνικού Συστήματος 
Υγείας και άλλες διατάξεις» (ΦΕΚ 37/Α'), όπως έχουν 
τροποποιηθεί και ισχύουν 
β) Του άρθρου 4 του Ν. 4052/2012 (ΦΕΚ 41/Α/12). 
γ) Του άρθρου 13 παρ. 1 και του άρθρου 25 του Ν. 1397/ 
83 «Εθνικό Σύστημα Υγείας» (ΦΕΚ 143/Α') όπως συμπλη¬ 
ρώθηκε με τις διατάξεις του άρθρου 4 του Ν. 3754/2009 
«Ρύθμιση όρων απασχόλησης των νοσοκομειακών ια¬ 
τρών του ΕΣΥ σύμφωνα με το π.δ. 76/2005 και άλλες δι¬ 
ατάξεις», όπως έχει τροποποιηθεί και ισχύει (ΦΕΚ 43 Α'). 

δ) Του άρθρου 34 του Ν. 2519/97 «Ανάπτυξη και εκ¬ 
συγχρονισμός του ΕΣΥ, οργάνωση των υγειονομικών 
υπηρεσιών, ρυθμίσεις για το φάρμακο και άλλες δια¬ 
τάξεις» (ΦΕΚ 165/Α'), όπως έχει τροποποιηθεί και ισχύει. 

ε) Των άρθρων 6 και 7 του Ν. 3329/05 «Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις» (ΦΕΚ 81/ Α'), όπως έχουν τροποποιηθεί και ισχύουν. 

στ) Του άρθρου 8 (κεφ. Δ') του Ν. 3868/10 «Αναβάθμιση 
του Εθνικού Συστήματος Υγείας και λοιπές διατάξεις 
αρμοδιότητας του Υπουργείου Υγείας και Κοιν. Αλλη¬ 
λεγγύης» (ΦΕΚ 129 Α'), όπως ισχύει. 

ζ) Του άρθρου 33 του Ν. 4024/11 «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρία και άλλες διατάξεις εφαρμογής του μεσοπρό¬ 
θεσμου πλαισίου δημοσιονομικής στρατηγικής 2012 - 
2015» (ΦΕΚ 226 Α'). 

η) Του Π.Δ/τος 87/86 «Ενιαίο Πλαίσιο Οργάνωσης Νο- 
σοκομείων»(ΦΕΚ 32/Α'). 

θ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ/τος 63/2005 (Α' 98) και 
το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος 
του κρατικού προϋπολογισμού. 


ι) Του Ν. 1568/1985 «Υγιεινή - Ασφάλεια Εργαζομένων 
(Α' 177) όπως επεκτάθηκαν με τις διατάξεις της κοινής 
υπουργικής απόφασης αριθ. 88555/3293/1988 «Υγιεινή και 
ασφάλεια του προσωπικού του Δημοσίου, των Ν.Π.Δ.Δ. 
και των ΟΤΑ» (Β'721) που κυρώθηκε με το άρθρο 39 
του Ν. 1836/1989 και του Π.Δ. 17/1996 «Μέτρα για την 
βελτίωση της ασφάλειας και της υγείας των εργαζόμε¬ 
νων κατά την εργασία σε συμμόρφωση με τις οδηγίες 
89/391/ΕΟΚ και 91/383/ΕΟΚ» (Α' 11). 

ια) Του άρθρου 5 του Π.Δ. 294/1988 (138 Α') «Ελάχιστος 
χρόνος απασχόλησης τεχνικού ασφαλείας και ιατρού 
εργασίας, επίπεδο γνώσεων και ειδικότητα τεχνικού 
ασφαλείας για τις επιχειρήσεις, εκμεταλλεύσεις και 
εργασίες του άρθρου 1 παρ. 1 του Ν. 1568/1985 «Υγιεινή 
και ασφάλεια των εργαζομένων». 

ιβ) Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Στάίκούρα» (Β' 2105). 

2. Τις διατάξεις της υπ’ αριθμ. Υ4α/οικ.84627 απόφασης 
«Διασύνδεση Νοσοκομείων και καθορισμός του τρόπου 
διασύνδεσής τους και λειτουργίας τους» (ΦΕΚ 1681/Β/ 
28-7-2011), όπως ισχύει. 

3. Την υπ’ αριθμ. 23586/26-10-11 εισήγηση της 1ης ΥΠΕ 
Αττικής. 

4. Τις υπ’ αριθμ. 13/28-7-11 (ΘΕΜΑ 9ο), 14/24-8-11 (ΘΕΜΑ 
2ο),15/27-9-11 (ΘΕΜΑ 10ο) και 16/3-11-11 (ΘΕΜ 7ο) αποφά¬ 
σεις του ΚΕ.Σ.Υ.ΠΕ. 

5. Την υπ’ αριθμ. 16727/19-12-11 διαπιστωτική πράξη 
(ΦΕΚ 2946/Β/11) κατάργησης κενών οργανικών θέσεων, 
αποφασίζουμε: 

Άρθρο 1 

ΝΟΜΙΚΗ ΜΟΡΦΗ-ΕΠΩΝΥΜΙΑ-ΕΔΡΑ-ΣΦΡΑΓΙΔΑ 

1. Το Γ ενικό Νοσοκομείο Αθηνών ΛΑΪΚΟ, που υπάγεται 
στις διατάξεις του ΝΔ 2592/53 «Περί οργανώσεως της 
Ιατρικής Αντίληψης» (ΦΕΚ 254/Α), σύμφωνα με το άρθρο 
7 του Ν. 3329/2005 (ΦΕΚ 81 Α'), όπως έχει τροποποιηθεί 
και ισχύει, αποτελεί Νομικό Πρόσωπο Δημοσίου Δικαίου 
(ΝΠΔΔ), υπόκειται στον έλεγχο και την εποπτεία του 
Διοικητή της 1ης Υγειονομικής Περιφέρειας Αττικής, 
διέπεται από τις διατάξεις του εν λόγω νόμου και φέρει 
την επωνυμία «Γενικό Νοσοκομείο Αθηνών ΛΑΪΚΟ». 

2. Έδρα του Νοσοκομείου είναι η πόλη της Αθήνας. 

3. Το Νοσοκομείο έχει δική του σφραγίδα στρογγυ¬ 
λή, η οποία αποτελείται από τρεις επάλληλους ομόκε¬ 
ντρους κύκλους, ως εξής: εσωτ. κύκλοςύΕμβλημα της Ελ- 

ληνικής Δημοκρατίας, ενδιάμεσος κύκλος: Διοίκηση 1ης 
Υγειονομικής Περιφέρειας Αττικής - Γενικό Νοσοκομείο 
Αθηνών ΛΑΪΚΟ, Εξωτ. κύκλος: ΕΛΛΗΝΙΚΗ ΔΗΜΟΚΡΑΤΙΑ. 

Αρθρο 2 

ΣΚΟΠΟΣ 

Σκοπός του Νοσοκομείου είναι: 

1. Η παροχή Πρωτοβάθμιας, Δευτεροβάθμιας και Τρι¬ 
τοβάθμιας φροντίδας υγείας στο πληθυσμό ευθύνης 
της 1ης ΥΠΕ Αττικής, καθώς και σε ασθενείς που πα- 
ραπέμπονται από άλλες ΥΠΕ. 

Η φροντίδα υγείας παρέχεται ισότιμα σε κάθε πολίτη 
ανεξάρτητα από την οικονομική, κοινωνική και επαγ¬ 
γελματική του κατάσταση, σύμφωνα με τους κανόνες 
του Εθνικού Συστήματος Υγείας και της Κοινωνικής 
Ασφάλισης. 

2. Η ειδίκευση, η συνεχής εκπαίδευση και η επιμόρ¬ 
φωση ιατρών, νοσηλευτών και άλλων επαγγελμάτων 
υγείας, με την ανάπτυξη και εφαρμογή ανάλογων εκ¬ 
παιδευτικών προγραμμάτων. Η εκπαίδευση φοιτητών 
των ιατρικών τμημάτων του Παν/μίου Αθηνών, καθώς 
και των φοιτητών άλλων συναφών τμημάτων. 

3. Η ανάπτυξη και προαγωγή της έρευνας στον το¬ 
μέα της υγείας. Στην κατεύθυνση αυτή εφαρμόζει και 
αναπτύσσει ερευνητικά προγράμματα και συνεργάζεται 
με άλλους συναφείς φορείς, καθώς και διεθνείς οργα¬ 
νισμούς, επιστημονικά και ερευνητικά κέντρα. 

4. Η συνεργασία με τα νοσηλευτικά ιδρύματα και άλ¬ 
λες μονάδες υγείας της υγειονομικής περιφέρειας για 
την ανάπτυξη και αναβάθμιση συνολικά της παρεχόμε¬ 
νης φροντίδας υγείας και ειδικότερα σε ότι αφορά την 
εφαρμογή εκπαιδευτικών προγραμμάτων, καθώς και 
ειδικών προγραμμάτων μελέτης και αξιολόγησης θε¬ 
μάτων, που αφορούν το χώρο της υγείας στην 1ης ΥΠΕ. 

5. Η εφαρμογή νέων μεθόδων και μορφών περίθαλψης, 
με στόχο την αποτελεσματική προώθηση της υγείας 
των πολιτών. 

6. Η ανάπτυξη διαδικασιών που διευκολύνουν τους 
στρατηγικούς στόχους που τίθενται από το Υπουργείο 
Υγείας και Κοινωνικής Αλληλεγγύης, την 1η ΥΠΕ Αττικής 
και το Διοικητικό Συμβούλιο του Νοσοκομείου. 

Αρθρο 3 

ΟΡΓΑΝΑ ΔΙΟΙΚΗΣΗΣ 

Τα όργανα διοίκησης του Νοσοκομείου είναι: 

1. Το Διοικητικό Συμβούλιο. 

2. Ο Διοικητής του Νοσοκομείου. 


3. Ο Αναπληρωτής Διοικητής. 

Όλα τα ανωτέρω όργανα διέπονται από τις διατάξεις 
του άρθρου 7 του Ν. 3329/05, όπως ισχύει. 

Αρθρο 4 

ΔΥΝΑΜΗ ΚΛΙΝΩΝ 

Η συνολική δύναμη του νοσοκομείου ορίζεται σε πε¬ 
ντακόσιες ογδόντα (580) οργανικές κλίνες. 

Άρθρο 5 

ΔΙΑΚΡΙΣΗ ΥΠΗΡΕΣΙΩΝ 

1. Το Νοσοκομείο απαρτίζεται από τις ακόλουθες Υπη¬ 
ρεσίες, Αυτοτελή Τ μήματα και Ειδικό Γ ραφείο: 

Α. ΥΠΗΡΕΣΙΕΣ 
α. Ιατρική 
β. Νοσηλευτική 
γ. Διοικητική-Οικονομική 
Β. ΑΥΤΟΤΕΛΗ ΤΜΗΜΑΤΑ 
α) Οργάνωσης και Πληροφορικής 
β) Ελέγχου Ποιότητας και'Ερευνας και συνεχιζόμενης 
Εκπαίδευσης 
Γ. ΕΙΔΙΚΟ ΓΡΑΦΕΙΟ 
Γ ραφείο Υποστήριξης Πολίτη 

2. Κάθε Υπηρεσία, Αυτοτελές Τμήμα και Ειδικό Γρα¬ 
φείο έχει τη δική του ιεραρχική διάρθρωση και συ¬ 
γκρότηση. Τα Αυτοτελή Τμήματα υπάγονται απευθείας 
στο Διοικητή του Νοσοκομείου και το Ειδικό Γ ραφείο 
υπάγεται στον Αναπληρωτή Διοικητή. 

Αρθρο 6 

ΔΙΑΡΘΡΩΣΗ ΙΑΤΡΙΚΗΣ ΥΠΗΡΕΣΙΑΣ 
1. Η Ιατρική Υπηρεσία του Γ.Ν. Αθηνών ΛΑΪΚΟ απο¬ 
τελεί Διεύθυνση και διαρθρώνεται σε Τομείς, στους 
οποίους λειτουργούν Τμήματα κατά ειδικότητα και Ει¬ 
δικές Μονάδες που υπάγονται οργανικά στα Τ μήματα, 
Πανεπιστημιακές Κλινικές, Εργαστήρια και Μονάδες που 
εγκαθίσταται σύμφωνα με το άρθρο 13 του Ν. 1397/83, 
καθώς και Διατομεακά Τμήματα και λοιπά Τμήματα, 
ως εξής: 

Α. ΤΟΜΕΙΣ 

α) Παθολογικός Τομέας με δυναμικότητα 200 κλινών 
β) Α' Χειρουργικός Τομέας με δυναμικότητα 170 κλινών 
γ) Β' Χειρουργικός Τομέας με δυναμικότητα 180 κλινών 
δ) Εργαστηριακός τομέας 

ε) Διατομεακά Τμήματα με δυναμικότητα 30 κλινών 
Κάθε Τομέας διαρθρώνεται σε Τμήματα και Μονάδες 
ως εξής: 

α) Παθολογικός Τομέας 


ΤΜΗΜΑΤΑ 

ΕΙΔΙΚΕΣ ΜΟΝΑΔΕΣ - ΕΡΓΑΣΤΗΡΙΑ 

1. ΠΑΘΟΛΟΓΙΚΟ 


2. ΑΛΛΕΡΓΙΟΛΟΓΙΚΟ 


3. ΠΝΕΥΜΟΝΟΛΟΓΙΚΟ - ΕΡΓΟΣΠΙΡΟΜΕΤΡΙΚΟ 


4. ΝΕΥΡΟΛΟΓΙΚΟ 


5. ΠΑΝΕΠΙΣΤΗΜΙΑΚΗ Γ ΚΑΡΔΙΟΛΟΓΙΚΗ ΚΛΙΝΙΚΗ (Απ.Εγκ. 
Υ4α/132065/07 ΦΕΚ 1520/Β/08) μετά των μονάδων της. 


6. ΠΑΝΕΠΙΣΤΗΜΙΑΚΗ ΑΙΜΑΤΟΛΟΓΙΚΗ ΚΛΙΝΙΚΗ (Απ.Εγκ. 
Υ4α/101587 ΦΕΚ 213/Β/04) μετά των μονάδων της. 


7. ΚΑΡΔΙΟΛΟΓΙΚΗ 

ΕΜΦΡΑΓΜΑΤΩΝ 


ΑΙΜΟΔΥΝΑΜΙΚΟ ΕΡΓΑΣΤΗΡΙΟ 

8. ΝΕΦΡΟΛΟΓΙΚΗ ΚΑΙ ΜΕΤΑΜΟΣΧΕΥΣΕΩΝ 

ΑΙΜΟΚΑΘΑΡΣΗΣ 


ΦΟΡΗΤΗΣ ΠΕΡΙΤΟΝΑΙΚΗΣ ΚΑΘΑΡΣΗΣ 

9. ΠΑΝ/ΚΗ ΓΑΣΤΡΕΝΤΕΡΟΛΟΓΙΚΗ ΚΛΙΝΙΚΗ (Απ. Εγκ. 
Υ4α/117542 ΦΕΚ 3340/Β/2012) 


ΜΟΝΑΔΑ 


1. ΕΝΤΑΤΙΚΗΣ ΘΕΡΑΠΕΙΑΣ 



Οι ανωτέρω Ειδικές Μονάδες - Εργαστήρια δεν είναι αυτόνομα και λειτουργούν στα πλαίσια των αντίστοιχων 
Τ μημάτων. 

β) Α' Χειρουργικός Τομέας 



1. Η Μονάδα Μεταμοσχεύσεων Νεφρού λειτουργεί υπό την ευθύνη της Νεφρολογικής Κλινικής -Μονάδας Με¬ 
ταμοσχεύσεων και του Τμήματος Νεφρού και Χειρουργικής Νεφροπαθών. 

2. Το ανωτέρω αναφερόμενο Εργαστήριο δεν είναι αυτόνομο και λειτουργεί στα πλαίσια της αντίστοιχης 
Μονάδας. 

Β. ΛΟΙΠΑ ΤΜΗΜΑΤΑ 

• Παραϊατρικού Προσωπικού 

• Κοινωνικής Εργασίας 

• Διαιτολογίας - Διατροφής 

2. Οι κενές κλίνες των Τμημάτων και Μονάδων του κάθε Τομέα χρησιμοποιούνται για την εξυπηρέτηση ασθενών 
και άλλων Τμημάτων και Μονάδων άλλου Τομέα, μετά από εισηγήσεις του Διευθυντή της Ιατρικής Υπηρεσίας και 
την τελική απόφαση του Διοικητή. 

3. Στους Τομείς λειτουργούν τακτικά Εξωτερικά Ιατρεία αντίστοιχων ειδικοτήτων με τις ειδικότητες των 
γιατρών που υπηρετούν. Ο αριθμός των εξωτερικών ιατρείων για κάθε ειδικότητα καθορίζεται με αποφάσεις 

του Διοικητή, ύστερα από εισήγηση του Διευθυντή της 
Ιατρικής Υπηρεσίας. 

Αρθρο 7 

ΔΙΑΡΘΡΩΣΗ ΝΟΣΗΛΕΥΤΙΚΗΣ ΥΠΗΡΕΣΙΑΣ 

1. Η Νοσηλευτική Υπηρεσία αποτελεί Διεύθυνση και 
διαρθρώνεται σε τέσσερις 

(4) Νοσηλευτικούς τομείς, οι οποίοι λειτουργούν σε 
επίπεδο Υποδιευθύνσεων. 

Κάθε Νοσηλευτικός Τομέας διαρθρώνεται σε Νοση¬ 
λευτικά Τμήματα, ως ακολούθως: 

1ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε 8 
τμήματα που καλύπτουν τον Παθολογικό Τομέα της 
Ιατρικής Υπηρεσίας. 

2ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε 8 τμή¬ 
ματα που καλύπτουν τους Χειρουργικούς Τομείς της 
Ιατρικής Υπηρεσίας και τα Χειρουργεία. 

3ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε 7 
τμήματα που καλύπτουν τον Εργαστηριακό Τομέα της 
Ιατρικής Υπηρεσίας. 

4ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε 7 τμή¬ 
ματα που καλύπτουν τα Διατομεακά Τμήματα και τα 
Εξωτερικά Ιατρεία. 

2. Στο Νοσοκομείο συνιστάται Νοσηλευτική Επιτροπή 
κατά τα οριζόμενα στις διατάξεις του άρθρου 115 του Ν. 
2071/1992 όπως ισχύει η οποία αποτελείται από: 

Α. Τον Προϊστάμενο/η της Νοσηλευτικής Υπηρεσίας, 
ως Πρόεδρο. 

Β.Ένα (1) Προϊστάμενο Τμήματος από κάθε νοσηλευ¬ 
τικό τομέα. 

Γ.Ένα (1) νοσηλευτή τμήματος από κάθε νοσηλευτικό 
τομέα. 

Αρθρο 8 

ΔΙΑΡΘΡΩΣΗ ΔΙΟΙΚΗΤΙΚΗΣ-ΟΙΚΟΝΟΜΙΚΗΣ ΥΠΗΡΕΣΙΑΣ 

1. Η Διοικητική-Οικονομική Υπηρεσία αποτελεί Διεύ¬ 
θυνση και διαρθρώνεται σε δύο (2) Υποδιευθύνσεις ως 
ακολούθως: 

α) Υποδιεύθυνση Διοικητικού 
β) Υποδιεύθυνση Οικονομικού 
γ) Υποδιεύθυνση Τεχνικού 

2. Κάθε Υποδιεύθυνση διαρθρώνεται σε Τμήματα ως 
ακολούθως: 

α) Υποδιεύθυνση Διοικητικού 
Τ μήματα: 

1) Διαχείρισης Ανθρώπινου Δυναμικού 

2) Γραμματείας 

3) Γ ραμματείας Εξωτερικών Ιατρείων και Επειγόντων 
Περιστατικών 

4) Κίνησης Ασθενών 

β) Υποδιεύθυνση Οικονομικού 
Τ μήματα: 

1) Οικονομικού 

2) Προμηθειών 

3) Επιστασίας - Ιματισμού 
γ) Υποδιεύθυνση Τεχνικού 
Τ μήματα: 

1) Βιοϊατρικής Τεχνολογίας 

2) Τεχνικού 

Αρθρο 9 

ΑΡΜΟΔΙΟΤΗΤΕΣ ΙΑΤΡΙΚΗΣ ΥΠΗΡΕΣΙΑΣ 
1. Οι αρμοδιότητες της Ιατρικής Υπηρεσίας του Νο¬ 
σοκομείου ορίζονται ως ακολούθως: 


α. Η παροχή υπηρεσιών υγείας, 
β. Η προώθηση και προαγωγή της υγείας, 
γ. Η εκπαίδευση του προσωπικού που στελεχώνει την 
υπηρεσία. 

δ. Ο προγραμματισμός και ο έλεγχος των παρεχόμε¬ 
νων υπηρεσιών υγείας. 

ε. Η κατάρτιση πρωτοκόλλων για την παροχή και ανά¬ 
πτυξη των παρεχόμενων ιατρικών υπηρεσιών από τη 
Διεύθυνση, τους τομείς και τα τμήματα, 
στ. Η οργάνωση και προώθηση της έρευνας 
ζ. Η συνεργασία με τις άλλες υπηρεσίες του νοσο¬ 
κομείου για την συνεχή βελτίωση των παρεχόμενων 
υπηρεσιών υγείας 

η. Η εποπτεία της εφημερίας και της αποτελεσματικής 
λειτουργίας των νοσοκομειακών κλινών καθώς και η 
επιστημονική εποπτεία της λειτουργίας των Εξωτερικών 
Ιατρείων, του τμήματος Επειγόντων Περιστατικών και 
των Χειρουργείων. 

θ. Ο προγραμματισμός και η εισήγηση για τη χορήγη¬ 
ση οποιοσδήποτε μορφής άδειας στο προσωπικό της 
Ιατρικής Υπηρεσίας. 

ι. Η επιστημονική και διοικητική ευθύνη για την εύρυθ¬ 
μη λειτουργία των τμημάτων της Ιατρικής Υπηρεσίας. 

ια. Η ενημέρωση και τήρηση φακέλων νοσηλείας ασθε¬ 
νών. 

ιβ. Η εποπτεία της νοσοκομειακής βιβλιοθήκης. 

2. Αρμοδιότητες του Φαρμακευτικού Τμήματος 

Ο προγραμματισμός προμηθειών, η φύλαξη, η ταξι¬ 
νόμηση, η παρασκευή ιδιοσκευασμάτων, ο έλεγχος, η 
χορήγηση, η διανομή, η διακίνηση και διαχείριση του 
φαρμακευτικού και λοιπού υλικού αρμοδιότητας του 
Ε.Ο.Φ. Η ευθύνη του επιστημονικού ελέγχου του συ¬ 
νταγολογίου, η εκτέλεση οποιοσδήποτε συνταγής που 
θα ζητήσει το ιατρικό τμήμα, καθώς και ο έλεγχος των 
προς εκτέλεση συνταγών. Οι αρμοδιότητες του νοσο¬ 
κομειακού φαρμακείου καθορίζονται σύμφωνα με τις 
εκάστοτε ισχύουσες διατάξεις. 

3. Αρμοδιότητες του Τμήματος Κοινωνικής Εργασίας 
Η ευθύνη και η συμπαράσταση των νοσηλευομένων 

του νοσοκομείου σε κάθε κοινωνικό πρόβλημα. Η ανα¬ 
ζήτηση και διερεύνηση των αιτίων που προκαλούν τα 
προβλήματα αυτά κατά περίπτωση και γενικά η φροντί¬ 
δα και η ψυχολογική υποστήριξη για την αντιμετώπιση 
των κοινωνικών προβλημάτων των ασθενών στο πλαίσιο 
της γενικότερης κοινωνικής πολιτικής της πολιτείας. 

4. Αρμοδιότητες του Τμήματος Παράίατρικού Προ¬ 
σωπικού 

Η ευθύνη των δραστηριοτήτων του προσωπικού των 
κλάδων Ιατρικών Εργαστηρίων, Ραδιολόγων - Ακτινο¬ 
λόγων, Χειριστών Ιατρικών Συσκευών, καθώς και άλλων 
επιστημόνων συναφών κλάδων υγείας σε ότι αφορά 
την οργάνωση, τον προγραμματισμό και την εκτέλεση 
Ιατρικών και Νοσηλευτικών πράξεων. 

5. Αρμοδιότητες του Τμήματος Διαιτολογίας - Δια¬ 
τροφής 

Φροντίζει για τη σύνταξη και τον έλεγχο των καθημε¬ 
ρινών διατροφικών αναγκών των εσωτερικών ασθενών, 
καθώς για την πληροφόρηση των ασθενών των εξωτερι¬ 
κών ιατρείων που έχουν ανάγκη από διαιτητική αγωγή. 

Στο τμήμα αυτό εντάσσονται επίσης οι επιστημονικές, 
οργανωτικές, εκπαιδευτικές και διοικητικές δραστηρι¬ 
ότητες όλων όσων απασχολούνται με τα τρόφιμα από 
την προμήθεια μέχρι την κατανάλωσή τους. 

Άρθρο 10 

ΑΡΜΟΔΙΟΤΗΤΕΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 
Οι αρμοδιότητες της Νοσηλευτικής Υπηρεσίας ορίζο¬ 
νται ως ακολούθως: 

α. Η παροχή νοσηλευτικής φροντίδας στους ασθενείς, 
σύμφωνα με τους κανόνες και τα διδάγματα της Νο¬ 
σηλευτικής Επιστήμης στο πλαίσιο των κατευθύνσεων 
των υπευθύνων σε κάθε περίπτωση ιατρών. 

β. Η προώθηση και προαγωγή της νοσηλευτικής επι¬ 
στήμης, της συνεχιζόμενης εκπαίδευσης, επιμόρφωσης 
και της έρευνας στον τομέα αυτό. 

γ. Ο προγραμματισμός και ο έλεγχος του προσωπικού 
και των παρεχομένων υπηρεσιών. 

δ. Η τήρηση των αρχών λειτουργίας του Νοσοκομεί¬ 
ου όπως καθορίζονται από διατάξεις νόμων, Π.Δ., τον 
εσωτερικό κανονισμό λειτουργίας του νοσοκομείου και 
τις αποφάσεις του Διοικητού. 

ε. Η συνεργασία με τις άλλες υπηρεσίες του νοσο¬ 
κομείου. 

στ. Ο διαχειριστικός έλεγχος (καταγραφή εισροών 
πόσης φύσεως υλικών και φαρμάκων, διάθεση και κα¬ 
τανάλωση αυτών) των νοσηλευτικών τμημάτων. 

ζ. Η ευθύνη της ενημέρωσης, τήρησης και φύλαξης, 
από κοινού με την ιατρική υπηρεσία, των φακέλων νο¬ 
σηλείας των ασθενών. 

η. Η οργάνωση, ο προγραμματισμός και η εκτέλεση 
των νοσηλευτικών πράξεων. 

Αρθρο 11 

ΑΡΜΟΔΙΟΤΗΤΕΣ ΔΙΟΙΚΗΤΙΚΗΣ - 
ΟΙΚΟΝΟΜΙΚΗΣ ΥΠΗΡΕΣΙΑΣ 
Οι αρμοδιότητες της Διοικητικής - Οικονομικής Υπη¬ 
ρεσίας κατά Τμήμα ορίζονται ως ακολούθως: 

1. Τμήμα Διαχείρισης Ανθρώπινου Δυναμικού 

α. Φροντίζει για τη βέλτιστη διοίκηση και ανάπτυξη 
του ανθρώπινου δυναμικού. 

β. Χειρίζεται κάθε θέμα που έχει σχέση με την υπη¬ 
ρεσιακή κατάσταση του προσωπικού του Νοσοκομείου. 

γ. Είναι υπεύθυνο για την τήρηση αρχείου των εργα¬ 
ζομένων στο νοσοκομείο, των συνταξιοδοτήσεων, των 
απολύσεων και των προσλήψεων. 

δ. Είναι υπεύθυνο για την τήρηση και φύλαξη του 
προσωπικού μητρώου όλων των υπαλλήλων. 

ε. Είναι υπεύθυνο για την τήρηση του αρχείου για τις 
βάρδιες, πάσης φύσεως άδειες, εφημερίες, υπερωρίες 
όλου του προσωπικού και την έγκρισή τους σε συνερ¬ 
γασία με τις αντίστοιχες Διευθύνσεις. 

στ. Είναι υπεύθυνο για τον διοικητικό έλεγχο των αδει¬ 
ών ασθένειας και των άλλων κατηγοριών αδειών όλου 
του προσωπικού και την αρχειοθέτηση τους. 

ζ. Καταρτίζει και παρακολουθεί προγράμματα, εκ¬ 
παίδευσης, επιμόρφωσης και έρευνας προσωπικού σε 
συνεργασία με το αρμόδιο τμήμα. 

2. Τμήμα Γραμματείας 

α. Είναι υπεύθυνο για την γραμματειακή υποστήριξη 
όλων των ιατρικών και νοσηλευτικών τμημάτων και μο¬ 
νάδων του νοσοκομείου. 

β. Έχει την ευθύνη παροχής πληροφοριών γενικής 
φύσεως προς το κοινό και τους ασθενείς. 

γ. Είναι υπεύθυνο για την διατήρηση αρχείου, την 
τήρηση του γενικού πρωτοκόλλου και την διακίνηση 
της αλληλογραφίας (και της ηλεκτρονικής). 

δ. Βεβαιώνει το γνήσιο της υπογραφής και επικυρώνει 
αντίγραφα. 


ε. Φροντίζει για κάθε θέμα που έχει σχέση με την 
οργάνωση της γραμματειακής υποστήριξης, σύμφωνα 
με τις αποφάσεις της Διοίκησης και των άλλων υπη¬ 
ρεσιών του Νοσοκομείου, τη τήρηση και επεξεργασία 
των στατιστικών στοιχείων, τη παροχή και διακίνηση 
πληροφοριών στις υπηρεσίες του Νοσοκομείου, στην 
1η Υ.ΠΕ., στο Υπουργείο Υγείας και στους άλλους αρμό¬ 
διους φορείς, για την αντιμετώπιση κάθε προβλήματος 
για τη διεκπεραίωση του έργου του νοσοκομείου. 

3. Τμήμα Γραμματείας Εξωτερικών Ιατρείων και Επει¬ 
γόντων Περιστατικών 

α. Είναι υπεύθυνο για την γραμματειακή υποστήριξη 
των τακτικών εξωτερικών ιατρείων, των απογευματινών 
εξωτερικών ιατρείων και Επειγόντων Περιστατικών. 

β. Φροντίζει μετά την υποδοχή και καθοδήγηση των 
ασθενών από το νοσηλευτικό και λοιπό προσωπικό του 
Ειδικού Γ ραφείου Υποστήριξης Πολίτη, για την εξυπηρέ¬ 
τηση των πολιτών. Τηρεί τα αρχεία των βιβλίων κίνησης 
των εξωτερικών ιατρείων και Επειγόντων Περιστατικών 
των οποίων την ευθύνη τήρησης έχει το προσωπικό των 
συγκεκριμένων τμημάτων που εξετάζει τους ασθενείς. 

γ. Ρυθμίζει τη σειρά προσέλευσης των πολιτών και 
προγραμματίζει την επανεξέτασή τους με προσυνεν- 
νόηση. 

δ. Χορηγεί σε συνεργασία με την ιατρική υπηρεσία 
πιστοποιητικά στους ενδιαφερομένους μετά από υπο¬ 
βολή σχετικής αίτησής τους, 
ε. Φροντίζει για την είσπραξη των ανάλογων εσόδων, 
στ. Βεβαιώνει το γνήσιο της υπογραφής και επικυρώνει 
αντίγραφα. 

4. Τμήμα Κίνησης Ασθενών 

α. Φροντίζει για την έκδοση εισιτηρίων και εξιτηρί¬ 
ων ασθενών μετά από έγγραφη εντολή του αρμόδιου 
ιατρού του αντίστοιχου τμήματος και την τήρηση κα¬ 
ταλόγου αναμονής εισαγωγής. 

β. Τηρεί αρχείο κενών κλινών σύμφωνα με τα στοιχεία 
που προσκομίζονται από τις προϊσταμένες των κλινικών 
μετά από σχετικό έλεγχο της ιεραρχίας της νοσηλευ¬ 
τικής υπηρεσίας και ενημερώνει τους ασθενείς για την 
εισαγωγή τους σύμφωνα με τη σειρά στον κατάλογο 
αναμονής. 

γ. Φροντίζει για τη λογιστική παρακολούθηση του 
λογαριασμού των νοσηλευομένων, τη χρέωση δαπανών 
νοσηλείας σύμφωνα με τα παραστατικά που κατατίθε¬ 
νται από τα ιατρικά τμήματα και το Φαρμακείο και την 
έκδοση των δελτίων παροχής υπηρεσιών και λοιπών 
παραστατικών στοιχείων. 

δ. Χορηγεί σε συνεργασία με την ιατρική υπηρεσία 
πιστοποιητικά στους ενδιαφερομένους μετά από υπο¬ 
βολή σχετικής αίτησης τους, 
ε. Φροντίζει για την είσπραξη των ανάλογων εσόδων, 
στ. Έχει την ευθύνη της φύλαξης και σωστής αρχει¬ 
οθέτησης των ιατρικών φακέλων όλων των ασθενών. 

5. Τμήμα Οικονομικού 
Είναι υπεύθυνο για: 

α. όλες τις λογιστικές δραστηριότητες, την τήρηση 
της φορολογικής νομοθεσίας, την παρακολούθηση πα¬ 
γίων και αποσβέσεων, 
β. την είσπραξη των ληξιπρόθεσμων χρεών, 
γ. την διατήρηση των αποδεικτικών στοιχείων της 
πιστωτικής πολιτικής. 

δ. τη διαχείριση των χρημάτων του νοσοκομείου, 
ε. την έκδοση περιοδικών αναφορών της ταμιακής 

ρευστότητας του νοσοκομείου, τα ισοζύγια εσόδων, 
εξόδων και υλικών. 

στ. τις πόσης φύσεως οικονομικές συναλλαγές με 
ασφαλιστικούς οργανισμούς, τράπεζες, προμηθευτές 
κ.λπ. (πληρωμές, εισπράξεις, έκδοση επιταγών). 

ζ. την προετοιμασία της μισθοδοσίας του προσωπικού, 
την έκδοση και τον έλεγχο των καταστάσεων μισθο¬ 
δοσίας. 

η. τη σύνταξη του οικονομικού σχεδιασμού - προϋπο¬ 
λογισμού, τον έλεγχο παρακολούθησής του, καθώς και 
τον απολογισμό κατά μήνα και έτος. 

θ. την κοστολόγηση ανά ιατρική πράξη και τη σύνταξη 
και παρακολούθηση των τμηματικών προϋπολογισμών. 

ι. τον έλεγχο των αναλώσεων και των αποθεμάτων 
των αναλώσιμων υλικών και των φαρμάκων. 

ια. Την έκδοση μηνιαίων αναφορών για τα οικονομικά 
στοιχεία του νοσοκομείου. 

ιβ. Τη σύνταξη εκθέσεων με το λειτουργικό απολογι¬ 
σμό του νοσοκομείου. 

ιγ. Την εκπόνηση των μελετών επενδύσεων (οικονο¬ 
μικό μέρος). 

6. Τμήμα Προμηθειών 

Έχει την ευθύνη: α)της παρακολούθησης όλων των 
προμηθειών αναλώσιμου και μη υλικού, σύμφωνα με την 
κείμενη νομοθεσία, της σύνταξης του ενιαίου Προγράμ¬ 
ματος Προμηθειών και της οργάνωσης και λειτουργίας 
των αποθηκών του Νοσοκομείου, γενικού, υγειονομικού, 
τεχνικού και άλλου υλικού. β)Της διεξαγωγής περιοδικών 
και ετήσιων απογραφών και παραλαβής και χρέωσης 
κάθε αναλώσιμου και μη υλικού. 

7. Τμήμα Επιστασίας - Ιματισμού 

α. Μεριμνά για τον καθαρισμό, ευπρεπισμό και την 
καλή εμφάνιση του νοσοκομείου. 

β.Έχει την ευθύνη για την εκτέλεση των γενικών ερ¬ 
γασιών και των μεταφορών εντός και εκτός του Νο¬ 
σοκομείου. 

γ.Έχει την ευθύνη του τηλεφωνικού κέντρου, 
δ. Έχει την ευθύνη ασφάλειας του προσωπικού, των 
επισκεπτών και νοσηλευομένων στο νοσοκομείο, καθώς 
και της φύλαξης των κτιρίων, και του πάσης φύσεως 
εξοπλισμού του νοσοκομείου. 

ε. Μεριμνά για την εξασφάλιση και τη συντήρηση του 
αναγκαίου ιματισμού για τις ανάγκες του νοσοκομείου. 

στ. Ευθύνεται για τη διαχείριση, τον καθαρισμό, την 
εν γένει συντήρηση και ανανέωση του ιματισμού, στο¬ 
λών προσωπικού, κλινοσκεπασμάτων, καθώς και για τη 
φύλαξη, επιδιόρθωση και διανομή τους. 

8. Τμήμα Τεχνικού 

α. Επιμελείται τη συντήρηση και τις επισκευές όλων 
των οικοδομικών στοιχείων των κτιρίων του νοσοκομεί¬ 
ου και τον κάθε μορφής ξενοδοχειακού τύπου εξοπλισμό 
του νοσοκομείου, καταβάλλοντας ιδιαίτερη φροντίδα 
για την εξασφάλιση όλων των απαραίτητων διευκολύν¬ 
σεων της προσβασιμότητας των ΑΜΕΑ. 

β.Έχει την ευθύνη της συντήρησης του περιβάλλοντος 
χώρου είτε αναφέρεται σε περιοχές με φύτευση είτε σε 
χώρους στάθμευσης φροντίζοντας για την εξασφάλιση 
της προσβασιμότητας των ΑΜΕΑ. 

γ. Διατηρεί πλήρες αρχείο κλειδιών και αναπαράγει 
τον απαιτούμενο αριθμό ύστερα από έγκριση των αρ¬ 
μοδίων οργάνων. 

δ. Καταρτίζει μελέτες για την εκτέλεση έργων, επι¬ 


βλέπει την εκτέλεσή τους, σύμφωνα με τις εκάστοτε 
ισχύουσες διατάξεις, και έχει την ευθύνη για την πα¬ 
ραλαβή τους. 

ε. Συντάσσει και ενημερώνει κατ’ έτος τον σχεδίασμά 
επέκτασης και αναβάθμισης της τεχνικής υποδομής και 
του εξοπλισμού του νοσοκομείου. Τα στοιχεία αυτά 
υποβάλει στην Υποδιεύθυνση Οικονομικού, για να λη- 
φθούν υπόψη για την κατάρτιση του προϋπολογισμού 
και του σχεδίου ανάπτυξης του νοσοκομείου. 

στ. Έχει την ευθύνη της εκτέλεσης έργων ανάπτυ¬ 
ξης, συντήρησης και διαρκούς βελτίωσης των μηχα¬ 
νολογικών, ηλεκτρικών και ψυκτικών εγκαταστάσεων 
του Νοσοκομείου και την προμήθεια του απαραίτητου 
εξοπλισμού και υλικών. 

ζ.Έχει την ευθύνη για την ομαλή λειτουργία των ηλε¬ 
κτρολογιών εγκαταστάσεων, παροχής αερίων, των 
εγκαταστάσεων παροχής νάρκωσης στα χειρουργεία 
και γενικά για την ομαλή λειτουργία των τεχνολογικών 
εγκαταστάσεων. 

η. Επιμελείται την καλή λειτουργία, τις επισκευές 
και τη συντήρηση του τηλεφωνικού κέντρου και των 
τηλεφωνικών συσκευών, των μεγαφωνικών εγκαταστά¬ 
σεων, των εγκαταστάσεων παραγωγής και διανομής 
τηλεοπτικού σήματος, των εγκαταστάσεων ενδοεπι¬ 
κοινωνίας και κλήσης του προσωπικού, των εγκατα¬ 
στάσεων τηλεχειρισμού και ελέγχου φωτισμού, της 
πυρασφάλειας. 

θ. Επιμελείται την καλή λειτουργία και συντήρηση των 
εφεδρικών γεννητριών του νοσοκομείου. 

ι. Επιμελείται και συντηρεί τις εγκαταστάσεις γειώ¬ 
σεων και αλεξικέραυνου. Φροντίζει για την αποτελε¬ 
σματική λειτουργία των συστημάτων πυρανίχνευσης 
και πυρασφάλειας. 

ια. Παρακολουθεί και ελέγχει την ομαλή διανομή ηλε¬ 
κτρικής ενέργειας στο νοσοκομείο σε 24ωρη βάση. 

ιβ. Έχει την ευθύνη συντήρησης των οχημάτων του 
νοσοκομείου. 

ιγ. Είναι υπεύθυνο για την εφαρμογή της ενεργειακής 
πολιτικής που ακολουθεί το νοσοκομείο. Παρακολουθεί 
τις καταναλώσεις ενέργειας και καυσίμων και συντάσ¬ 
σει μελέτες βελτιστοποίησης της απόδοσης των ενερ¬ 
γειακών συστημάτων του νοσοκομείου. 

9. Τμήμα Βιοϊατρικής Τεχνολογίας 
α.Έχει την ευθύνη για την ορθολογική χρήση και την 
ομαλή λειτουργία της τεχνικής υποστήριξης του ιατρι¬ 
κού εξοπλισμού του νοσοκομείου και των αναλωσίμων 
γί αυτά υλικών. 

β.Έχει την ευθύνη για τη διασφάλιση της ποιότητας 
των υπηρεσιών με βάση διεθνή πρότυπα και κανόνες 
ασφάλειας. 

γ.Έχει την ευθύνη για τη διασφάλιση της ασφαλούς 
και αποδοτικής λειτουργίας των μηχανημάτων και την 
εφαρμογή των διεθνών κανόνων ασφάλειας και προ¬ 
στασίας των ασθενών και του προσωπικού συμπεριλαμ- 
βανομένης και της ακτινοθεραπείας. 

δ. Έχει την ευθύνη για τη διενέργεια προληπτικής 
και επισκευαστικής συντήρησης μηχανημάτων ιατρικού 
εξοπλισμού, τη σύνταξη και την επίβλεψη τήρησης των 
συμβολαίων συντήρησης. 

ε. Έχει την ευθύνη για την παρακολούθηση των τε¬ 
χνολογικών εξελίξεων στην βιοϊατρική τεχνολογία και 
τη μελέτη ένταξη τους στο νοσοκομείο. 

στ.Έχει την ευθύνη για την εισήγηση προμήθειας νέου 
εξοπλισμού καθώς και την ανανέωση του υπάρχοντος. 

ζ/Εχει την ευθύνη για τη διαχείριση και διερεύνηση 
δυσμενών περιστατικών που σχετίζονται με τον ιατρο- 
τεχνολογικό εξοπλισμό. 

η.Έχει την ευθύνη για την ενημέρωση και εκπαίδευση 
του προσωπικού του Νοσοκομείου στην ασφαλή και 
αποδοτική λειτουργία του ιατροτεχνολογικού εξοπλι¬ 
σμού και την επιμόρφωση του προσωπικού του Τμήμα¬ 
τος σε θέματα συντήρησης των ιατρικών μηχανημάτων. 

Θ.Έχει την ευθύνη για την καταγραφή, αρχειοθέτηση 
και παρακολούθηση του εξοπλισμού και την τεχνολο¬ 
γική υποστήριξη των αναλογών ερευνητικών προγραμ¬ 
μάτων. 

Άρθρο 12 

ΑΡΜΟΔΙΟΤΗΤΕΣ ΤΟΥ ΑΥΤΟΤΕΛΟΥΣ ΤΜΗΜΑΤΟΣ 
ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ 

Οι αρμοδιότητες του Τμήματος είναι: 

1. Ο χειρισμός όλων των θεμάτων οργάνωσης των 
Υπηρεσιών του Νοσοκομείου. 

2. Η μελέτη, υπόδειξη και παρακολούθηση εφαρμογής 
μέτρων για την απλούστευση γραφειοκρατικών τύπων 
και διαδικασιών και την κατάργηση περιττών διατυπώ¬ 
σεων, σε συνεργασία με τις κατ’ αντικείμενο Υπηρεσίες 
του Νοσοκομείου, καθώς και η εφαρμογή συστήματος 
διοίκησης με στόχους και μέτρηση της αποδοτικότητας. 

3. Η εγκατάσταση κάθε νέας εφαρμογής πληροφορι¬ 
κής και η έναρξη λειτουργίας της. 

4. Η διαχείριση της κάθε εφαρμογής από συστηματι¬ 
κής και λειτουργικής πλευράς. 

5. Η εκπαίδευση του προσωπικού του νοσοκομείου 
σε θέματα συστημάτων πληροφορικής και η αποτελε¬ 
σματική εκμετάλλευση των συστημάτων πληροφορικής. 

6. Η συνεχής παρακολούθηση των νέων τεχνολογιών 
και η αξιολόγηση της δυνατότητας αξιοποίησής τους 
από το Νοσοκομείο. 

7. Οι περιοδικές και ετήσιες εκθέσεις λειτουργίας. 

8. Η διαχείριση και λειτουργία του πληροφορικού 
εξοπλισμού, η βελτιστοποίηση της αξιοποίησης του 
εξοπλισμού σε συνάρτηση και με τις εφαρμογές που 
λειτουργούν σε κάθε τμήμα του εξοπλισμού. 

9. Η εγκατάσταση και συντήρηση τοπικού ή ευρύτερου 
δικτύου υπολογιστών, 

10. Η διαχείριση της πρόσβασης των χρηστών στο 
δίκτυο, 

11. Η διαχείριση της επικοινωνίας του εσωτερικού δι¬ 
κτύου με εξωτερικά δίκτυα. 

12. Η προστασία του δικτύου και την αριστοποίηση 
των πόρων του δικτύου, (δίσκων, κ.λπ.). 

13. Η διαχείριση της απόδοσης του δικτύου και τη 
σχεδίαση της επέκτασης του δικτύου. 

14. Η κατάρτιση μελετών και τεχνικών προδιαγραφών 
για την προμήθεια εξοπλισμού πληροφορικής (Η/Υ, 5/\Λ/, 
5Υ3ΤΕΜ 3/νν κ.λπ.). 

15. Αναπτύσσει περιορισμένης έκτασης εφαρμογές για: 

α. Την επέκταση της λειτουργικότητας του δικτύου 

και των υποσυστημάτων της ιατρικής και διοικητικής 
υπηρεσίας. 

β. Την προσαρμογή ειδικών πακέτων λογισμικού, για 
περιορισμένης έκτασης εφαρμογές. 

γ. Την παρακολούθηση των δεικτών ιατρονοσηλευ¬ 
τικής και διοικητικο-οικονομικής λειτουργίας του νο¬ 
σοκομείου. 

δ. Την πρόσβαση στο διαδίκτυο. 


16. Καταρτίζει το Στρατηγικό Πλάνο Πληροφορικής, 
με βάση τους γενικότερους στρατηγικούς στόχους του 
Νοσοκομείου, αλλά και τις ειδικότερες λειτουργικές 
ανάγκες του. 

17. Παρακολουθεί την υλοποίηση του Στρατηγικού 
Πλάνου και ενημερώνεται για την πορεία των έργων 
πληροφορικής, των τυχόν προβλημάτων ή καθυστερή¬ 
σεων ή ακόμη και για τυχόν αποκλίσεις από τον αρχικά 
προβλεπόμενο προϋπολογισμό έργων. 

18. Υποβάλλει και δέχεται προτάσεις προς και από τα 
αρμόδια τμήματα για την εκπόνηση των μελετών και την 
παρακολούθηση των διαδικασιών που σχετίζονται με 
την εγκατάσταση των νέων συστημάτων πληροφορικής. 

19. Είναι υπεύθυνο για τη λήψη και γενικά τη συλλογή 
πληροφοριών από τα διάφορα υποσυστήματα του νο¬ 
σοκομείου για την διοίκηση και την ιατρική υπηρεσία. 

Αρθρο 13 

ΑΡΜΟΔΙΟΤΗΤΕΣ ΤΟΥ ΑΥΤΟΤΕΛΟΥΣ ΤΜΗΜΑΤΟΣ 
ΕΛΕΓΧΟΥ ΠΟΙΟΤΗΤΑΣ, ΕΡΕΥΝΑΣ 
ΚΑΙ ΣΥΝΕΧΙΖΟΜΕΝΗΣ ΕΚΠΑΙΔΕΥΣΗΣ 

1. Η προώθηση και παρακολούθηση της υλοποίησης 
της Πολιτικής Ποιότητας, όπως αυτή έχει καθορισθεί 
από την Διοίκηση του νοσοκομείου σε ένα ολοκληρω¬ 
μένο Σύστημα Ποιότητας το οποίο μπορεί να περιλαμ¬ 
βάνει: 

α. αναλυτική περιγραφή των δραστηριοτήτων του νο¬ 
σοκομείου καθώς και των διαδικασιών που τις διέπουν, 

β. έλεγχο της καλής λειτουργίας των δραστηριοτήτων 
και της τήρησης των διαδικασιών. Οι δραστηριότητες 
και οι διαδικασίες θα πρέπει διαρκώς να ελέγχονται ως 
προς την τήρησή τους αλλά και ως προς την αποτελε- 
σματικότητά τους, 

γ. τεκμηρίωση και τήρηση αρχείου δεικτών και όλων 
των ανωτέρω. 

2. Η εφαρμογή της Πολιτικής Ποιότητας έχει άμεση 
σχέση με τους σκοπούς του νοσοκομείου καθώς και 
με τις ανάγκες και τις προσδοκίες των χρηστών των 
υπηρεσιών του νοσοκομείου. Πιο συγκεκριμένα οι αρμο¬ 
διότητες του Τμήματος Ποιότητας είναι οι εξής: 

α. Η διαρκής ενημέρωση και αναθεώρηση του τύπου 
των εγγράφων, ο καθορισμός τυποποίησης για μορ¬ 
φές εγγράφων ειδικών χρήσεων (φάκελος ασθενούς, 
εσωτερικά σημειώματα, παρουσιάσεις, επιστολές προς 
δημόσιες υπηρεσίες, κ.α.), ενδεχομένως και με λογότυπο 
του νοσοκομείου. 

β. Η διεξαγωγή εσωτερικών επιθεωρήσεων με σκοπό 
τη καταγραφή αποκλίσεων ή μη συμμορφώσεων με το 
Σύστημα Ποιότητας. 

γ. Η εκπόνηση της πολιτικής και η τήρηση των κα¬ 
νόνων που αφορούν την υγιεινή και την ασφάλεια των 
εργαζομένων και νοσηλευομένων, σε συνεργασία με 
την Ιατρική και Τεχνική Υπηρεσία. 

δ. Ο έλεγχος σε συνεργασία με τις συναρμόδιες δι¬ 
ευθύνσεις για τα απόβλητα και απορρίμματα του νοσο¬ 
κομείου με στόχο την προστασία του περιβάλλοντος. 

ε. Η εισήγηση μέτρων για την βελτίωση των χώρων 
εργασίας. 

στ. Η πρόληψη και η ανάπτυξη ευαισθησίας σε θέματα 
ασφάλειας πληροφοριών του νοσοκομείου. 

ζ. Η ευθύνη της συνολικής παρακολούθησης της απο- 
τελεσματικότητας του Συστήματος Δεικτών Διοίκησης- 
Διαχείρισης του νοσοκομείου, η υποβολή προτάσεων 
για βελτίωση υπαρχόντων ή εισαγωγή νέων εργαλείων 

διαχείρισης, ο σχεδιασμός και η παρακολούθηση δει¬ 
κτών αποτελεσματικότητας που επηρεάζουν την ικανο¬ 
ποίηση των χρηστών, η υποβολή προτάσεων για βελτίω¬ 
ση ή για σχεδίασμά νέων υπηρεσιών εξυπηρέτησής των. 

η. Η ευθύνη της καταγραφής και παρακολούθησης της 
λειτουργίας των δραστηριοτήτων καθώς και η ευθύνη 
για την διαρκή βελτίωση και εξέλιξη τους σε συνεργα¬ 
σία και με τα αρμόδια τμήματα. 

θ. Η διαρκής αξιολόγηση των παρεχομένων από το 
νοσοκομείο υπηρεσιών, για λογαριασμό των ασθενών. 
Στις αρμοδιότητες του είναι η αποδοχή και αξιολόγηση 
των παραπόνων των ασθενών, καθώς ο σχεδιασμός 
ερωτηματολογίων και άλλων ερευνών ικανοποίησης, 
σε συνεργασία με τις αρμόδιες υπηρεσίες και το Ειδικό 
Γραφείο Υποστήριξης Πολίτη. 

ι. Η συνεργασία με τα κατά περίπτωση αρμόδια τμή¬ 
ματα και το Ειδικό Γραφείο Υποστήριξης Πολίτη για 
αποτελεσματική και γρήγορη ανταπόκριση στα παράπο¬ 
να των πολιτών που σχετίζονται με παροχή υπηρεσιών 
από το νοσοκομείο. 

ια. Η μέριμνα ώστε να διασφαλίζεται η πιστοποίηση, 
σύμφωνα με Διεθνή Πρότυπα, όσον το δυνατόν περισ¬ 
σοτέρων υπηρεσιών του νοσοκομείου. 

ιβ. Η κατάρτιση, σε ετήσια βάση, προγράμματος ερευ¬ 
νητικών προγραμμάτων και πρωτοκόλλων, καθώς και η 
παρακολούθηση της υλοποίησης τους. 

ιγ. Η ευθύνη οργάνωσης και διοικητικής υποστήριξης 
όλων των εκπαιδευτικών δραστηριοτήτων του νοσο¬ 
κομείου. 

ιδ. Η εκπόνηση εκπαιδευτικών προγραμμάτων για όλο 
το προσωπικό του νοσοκομείου. 

ιε. Η ευθύνη υλοποίησης και παρακολούθησης προ¬ 
γραμμάτων έρευνας και εκπαίδευσης, που επιχορηγού¬ 
νται από Ελληνικές ή διεθνείς πηγές. 

ιστ. Η ευθύνη αξιολόγησης των προγραμμάτων έρευ¬ 
νας και εκπαίδευσης του νοσοκομείου. Εκπονεί τις δια¬ 
δικασίες για τον εντοπισμό των αναγκών εκπαίδευσης 
του προσωπικού, αξιολόγησης των αποτελεσμάτων της 
παρεχόμενης εκπαίδευσης, καθώς και τήρησης του σχε¬ 
τικού αρχείου ερευνητικών προγραμμάτων και εκπαι¬ 
δευτικών σεμιναρίων. 

ιζ. Η ευθύνη παρακολούθησης σε συνεργασία με την 
Ιατρική Υπηρεσία, του αρχείου των εγκεκριμένων κλινι¬ 
κών δοκιμών και ερευνητικών πρωτοκόλλων. 

Άρθρο 14 

ΑΡΜΟΔΙΟΤΗΤΕΣ ΕΙΔΙΚΟΥ ΓΡΑΦΕΙΟΥ 
ΥΠΟΣΤΗΡΙΞΗΣ ΠΟΛΙΤΗ 

Το Ειδικό Γραφείο Υποστήριξης Πολίτη οργανώνεται 
και λειτουργεί σύμφωνα με τις διατάξεις του άρθρου 
9 του Ν. 3868/10 και τις σχετικές εγκυκλίους ή αποφά¬ 
σεις του Υπουργείου Υγείας και είναι αρμόδιο για την 
υποδοχή, καθοδήγηση, υποβοήθηση και πληροφόρηση 
των προσερχόμενων ασθενών και των συνοδών τους 
για άμεση και σωστή εξυπηρέτησή τους, καθώς και για 
τους κανόνες λειτουργίας του Νοσοκομείου. 

Αρθρο 15 

ΘΕΣΕΙΣ ΠΡΟΣΩΠΙΚΟΥ 

Οι θέσεις προσωπικού του Γενικού Νοσοκομείου Αθη¬ 
νών ΛΑΪΚΟ διακρίνονται ως εξής: 

1. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 
α) Μία (1) οργανική θέση της κατηγορίας Ειδικών θέ¬ 
σεων (Ε.Ο.) του άρθρου 80 του Ν. 3528/2007 (ΦΕΚ 26 Α'), 


με βαθμό Ιο, η οποία καταλαμβάνεται από το Διοικητή 
του Νοσοκομείου. 

β) Μία (1) οργανική θέση της κατηγορίας Ειδικών θέ¬ 
σεων (Ε.Ο.) του άρθρου 80 του Ν. 3528/2007 (ΦΕΚ 26 Α'), 
με βαθμό 2ο, η οποία καταλαμβάνεται από τον Αναπλη¬ 
ρωτή Διοικητή του Νοσοκομείου. 

γ) Δύο (2) οργανικές θέσεις ειδικού Επιστημονικού 
προσωπικού με σχέση εργασίας ιδιωτικού δικαίου ορι¬ 
σμένου χρόνου, διάρκειας ενός έτους, του άρθρου 7 
(παρ. 10) του Ν. 3329/2005. 

2. ©ΕΣΕΙΣ ΙΑΤΡΙΚΗΣ ΥΠΗΡΕΣΙΑΣ 
Η Ιατρική Υπηρεσία στελεχώνεται: 

Α) Από ειδικευμένους γιατρούς ΕΣΥ, που έχουν συ- 
σταθεί σύμφωνα με τις διατάξεις του άρθρου 25 του 
Ν. 1397/1983, όπως ισχύουν στον κλάδο γιατρών ΕΣΥ του 
Υπουργείου Υγείας και κατανέμονται στο νοσοκομείο 
αυτό, όπως παρακάτω: 


ΕΙΔΙΚΟΤΗΤΑ 

ΣΥΝΟΛΟ 

ΠΑΘΟΛΟΓΙΑΣ 

6 

ΠΑΘΟΛΟΓΙΑΣ Ή ΠΑΙΔΙΑΤΡΙΚΗΣ (με την 
εξειδίκευση που προβλέπεται από τις 
διατάξεις του Π.Δ. 161/2001 για την εξει- 
δίκευση στη Λοιμωξιολογία) 

2 

ΠΑΘΟΛΟΓΙΑΣ (με γνωστικό αντικείμενο 
στο σαγχαρώδη διαβήτη) 

3 

Γ ΑΣΤΡΕΝΤΕΡΟΛΟΓΙΑΣ 

4 

ΕΝΔΟΚΡΙΝΟΛΟΓΙΑΣ 

1 

ΠΝΕΥΜΟΝΟΛΟΓΙΑΣ - ΦΥΜΑΤΙΟΛΟΓΙΑΣ 

2 

ΝΕΦΡΟΛΟΓΙΑΣ 

8 

ΑΛΛΕΡΓΙΟΛΟΓΙΑΣ 

3 

ΟΥΡΟΛΟΓΙΑΣ 

2 

ΟΦΘΑΛΜΟΛΟΓΙΑΣ 

5 

ΩΡΑ 

4 

ΜΑΙΕΥΤΙΚΗΣ ΓΥΝΑΙΚΟΛΟΓΙΑΣ 

4 

ΑΝΑΙΣΘΗΣΙΟΛΟΓΙΑΣ 

19 

ΙΑΤΡΙΚΗΣ ΒΙΟΠΑΘΟΛΟΓΙΑΣ 

8 

ΑΚΤΙΝΟΔΙΑΓΝΩΣΤΙΚΗΣ 

14 

ΠΑΘΟΛΟΓΙΚΗΣ ΑΝΑΤΟΜΙΚΗΣ 

5 

ΚΥΤΤΑΡΟΛΟΓΙΑΣ 

4 

ΠΥΡΗΝΙΚΗΣ ΙΑΤΡΙΚΗΣ 

5 

ΙΑΤΡ. ΒΙΟΠΑΟΟΛΟΓΙΑΉ ΑΙΜΑΤΟΛΟΓΙΑ 

Ή ΠΑΘΟΛΟΓΙΑΣ Ή ΠΑΙΔΙΑΤΡΙΚΗΣ 

5 

ΟΔΟΝΤΙΑΤΡΙΚΗΣ 

1 

ΠΑΘΟΛΟΓΙΑΣ Ή ΓΕΝ. ΙΑΤΡΙΚΗΣ 

2 

ΑΙΜΑΤΟΛΟΓΙΑΣ Ή ΠΑΘΟΛΟΓΙΑΣ Ή ΠΑΙ¬ 
ΔΙΑΤΡΙΚΗΣ 

6 

ΑΙΜΑΤΟΛΟΓΙΑΣ Ή ΙΑΤΡΙΚΗΣ ΒΙΟΠΑΘΟ- 
ΛΟΓΙΑΣΉ ΠΑΘΟΛΟΓΙΑΣ 

8 

ΙΑΤΡ. ΒΙΟΠΑΘΟΛΟΓΙΑΣ Ή ΑΙΜΑΤΟΛΟΓΙ¬ 
ΑΣ 

6 

ΑΙΜΑΤΟΛΟΓΙΑΣ 

12 

ΠΑΘΟΛΟΓΙΑΣ Ή ΚΑΡΔΙΟΛΟΓΙΑΣ Ή 
ΑΝΑΙΣΟΗΣΙΟΛΟΓΙΑΣ Ή ΠΝΕΥΜΟΝΟΛΟΓΙ- 
ΑΣ - ΦΥΜΑΤΙΟΛΟΓΙΑΣ Ή ΧΕΙΡΟΥΡΓΙΚΗΣ 

10 

ΚΑΡΔΙΟΛΟΓΙΑΣ 

15 

ΝΕΥΡΟΛΟΓΙΑΣ 

3 

ΓΕΝΙΚΗΣ ΧΕΙΡΟΥΡΓΙΚΗΣ 

8 

ΟΡΘΟΠΕΔΙΚΗΣ 

6 

ΑΝΑΙΣΟΗΣΙΟΛΟΓΙΑΣ Ή ΠΑΘΟΛΟΓΙΑΣ 

Ή ΚΑΡΔΙΟΛΟΓΙΑΣ Ή ΧΕΙΡΟΥΡΓΙΚΗΣ Ή 
ΠΝΕΥΜΟΝΟΛΟΓΙΑΣ - ΦΥΜΑΤΙΟΛΟΓΙΑΣ 
(με αποδεδειγμένη εμπειρία και γνώση 
στην επείγουσα ιατρική ή εξειδίκευση 
στη ΜΕΘ) Ή ΓΕΝΙΚΗΣ ΙΑΤΡΙΚΗΣ (με 
αποδεδειγμένη εμπειρία και γνώση 
στην επείγουσα ιατρική, διάσωση, προ- 
νοσοκομειακή περίθαλψη και διαχείριση 
- διοίκηση - συντονισμό του έργου της 
εφημερίας) 

1 

ΑΓΓΕΙΟΧΕΙΡΟΥΡΓΙΚΗΣ 

2 

ΡΕΥΜΑΤΟΛΟΓΙΑΣ 

2 

ΣΥΝΟΛΟ 

186 


Για την κάλυψη θέσεων στη ΜΕΘ εκτός της κατοχής 
του τίτλου μιας (1) εκ των ανωτέρω ειδικοτήτων (ΠΑ¬ 
ΘΟΛΟΓΙΑΣ Ή ΚΑΡΔΙΟΛΟΓΙΑΣ Ή ΑΝΑΙΣΟΗΣΙΟΛΟΓΙΑΣ Ή 
ΠΝΕΥΜΟΝΟΛΟΓΙΑΣ Ή ΧΕΙΡΟΥΡΓΙΚΗΣ), απαιτείται και 
η συνδρομή των προϋποθέσεων του άρθρου 84 του 
Ν. 2071/92, όπως έχει τροποποιηθεί και ισχύει. 

Όταν πρόκειται για κάλυψη θέσης βαθμού Επιμ. Α'και 
Επιμ. Β' για τη στελέχωση του ΤΕΠ προστίθεται και η 
ειδικότητα της Ορθοπεδικής. 

Β) Από ειδικευόμενους γιατρούς που τοποθετούνται 
σε θέσεις ειδικευομένων γιατρών που έχουν συσταθεί 


με οποιονδήποτε τρόπο μέχρι την δημοσίευση της από¬ 
φασης αυτής ή συνιστώνται σύμφωνα με τις διατάξεις 
που ισχύουν κάθε φορά. 

Γ) Από άλλους επιστήμονες και λοιπό παραϊατρικό 
προσωπικό που προσφέρουν συναφείς υπηρεσίες με 
το έργο της Ιατρικής Υπηρεσίας των παρακάτω κα¬ 
τηγοριών και κλάδων, σε καθένα από τους οποίους οι 
αντίστοιχες θέσεις ορίζονται ως εξής: 

Β. ΜΟΝΙΜΟ ΠΡΟΣΩΠΙΚΟ 

I. ΚΛΑΔΟΣ ΝΟΣΟΚΟΜΕΙΑΚΩΝ ΦΑΡΜΑΚΟΠΟΙΩΝ 
Επτά (7) θέσεις 

II. ΚΑΤΗΓΟΡΙΑ ΠΕ 
Κλάδος ΠΕ Ψυχολόγων 
Δύο (2) θέσεις 

Κλάδος ΠΕ Χημείας - Βιοχημείας - Βιολογίας 

Τριάντα τρεις (33) θέσεις 

Κλάδος ΠΕ Φυσικής 

Τρεις (3) θέσεις 

Κλάδος ΠΕ Διαιτολογίας 

Τέσσερις (4) θέσεις 

III. ΚΑΤΗΓΟΡΙΑ ΤΕ 

Κλάδος ΤΕ Φυσικοθεραπείας 
Δέκα πέντε (15) θέσεις 

Κλάδος ΤΕ Κοινωνικής Εργασίας Εννέα (9) θέσεις 
Κλάδος ΤΕ Ιατρικών Εργαστηρίων 
Εκατόν δύο (102) θέσεις 

Κλάδος ΤΕ Ραδιολογίας Ακτινολογία Σαράντα (40) 
θέσεις 

Κλάδος ΤΕ Τεχνολογίας Τροφίμων 
Τρείς (3) θέσεις 

IV. ΚΑΤΗΓΟΡΙΑ ΔΕ 

Κλάδος ΔΕ Βοηθών Ιατρικών και Βιολογικών Εργα¬ 
στηρίων 

Δέκα τρεις (13) θέσεις 

Κλάδος ΔΕ Χειριστών Ιατρικών Συσκευών 

Έντεκα (11) θέσεις 

Κλάδος ΔΕ Βοηθών Φαρμακείου 

Δώδεκα (12) θέσεις 

Κλάδος ΔΕ Μαγείρων 

Επτά (7) θέσεις 

3. ©ΕΣΕΙΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 
Η Νοσηλευτική Υπηρεσία στελεχώνεται από προσω¬ 
πικό των παρακάτω κατηγοριών και κλάδων, σε καθένα 
από τους οποίους οι αντίστοιχες θέσεις ορίζονται ως 
εξής: 

I. ΚΑΤΗΓΟΡΙΑ ΠΕ 
Κλάδος ΠΕ Νοσηλευτικής 
Είκοσι έξι (26) θέσεις 

II. ΚΑΤΗΓΟΡΙΑ ΤΕ 
Κλάδος ΤΕ Νοσηλευτικής 

Τριακόσιες πενήντα τρεις (353) θέσεις 
Κλάδος ΤΕ Επισκεπτών -τριών Υγείας 
Έντεκα (11) θέσεις 
Κλάδος ΤΕ Μαιευτικής 
Τέσσερις (4) θέσεις 

III. ΚΑΤΗΓΟΡΙΑ ΔΕ 

Κλάδος ΔΕ Βοηθών Νοσηλευτικής 
Διακόσιες δέκα επτά (217) θέσεις 

IV. ΚΑΤΗΓΟΡΙΑ ΥΕ 

Κλάδος ΥΕ Βοηθητικού Υγειονομικού Προσωπικού 
Εκατόν είκοσι πέντε (125) θέσεις 
Ο κλάδος αυτός περιλαμβάνει τις ειδικότητες: Νο¬ 
σοκόμων, Βοηθών θαλάμου, Μεταφορέων Ασθενών, 

Νεκροτόμων- Σαβανωτών- Αποτεφρωτών. Η κατανομή 
των θέσεων στις παραπάνω ειδικότητες γίνεται κάθε 
φορά με την απόφαση προκήρυξης αυτών. 

4. ΘΕΣΕΙΣ ΔΙΟΙΚΗΤΙΚΗΣ-ΟΙΚΟΝΟΜΙΚΗΣ ΥΠΗΡΕΣΙΑΣ, 
ΤΩΝ ΑΥΤΟΤΕΛΩΝ ΤΜΗΜΑΤΩΝ ΚΑΙ ΤΟΥ ΕΙΔΙΚΟΥ ΓΡΑ¬ 
ΦΕΙΟΥ 

Η Διοικητική - Οικονομική Υπηρεσία, τα Αυτοτελή 
Τμήματα και το Ειδικό Γραφείο στελεχώνονται από 
προσωπικό των παρακάτω κατηγοριών και κλάδων, σε 
καθένα από τους οποίους οι αντίστοιχες θέσεις ορί¬ 
ζονται ως εξής: 

I) ΚΑΤΗΓΟΡΙΑ ΠΕ 

Κλάδος ΠΕ Διοικητικού - Οικονομικού 
Οκτώ (8) θέσεις 
Κλάδος ΠΕ Μηχανικών 
Δύο (2) θέσεις 

Ο κλάδος αυτός περιλαμβάνει τις ειδικότητες: Μη¬ 
χανολόγων Μηχανικών, Ηλεκτρολόγων Μηχανικών, 
Ηλεκτρονικών Μηχανικών, Αρχιτεκτόνων Μηχανικών, 
Πολιτικών Μηχανικών. Η κατανομή των θέσεων στις 
ειδικότητες γίνεται κάθε φορά με την απόφαση προ¬ 
κήρυξης αυτών. 

(Μία (1) εκ των άνω θέσεων καταλαμβάνεται από τον 
Τεχνικό Ασφαλείας, κατά τις ισχύουσες διατάξεις). 
Κλάδος ΠΕ Πληροφορικής 
Μία (1) θέση 
Κλάδος ΠΕ Στατιστικής 
Μία (1) θέση 

II) ΚΑΤΗΓΟΡΙΑ ΤΕ 

Κλάδος ΤΕ Διοίκησης Μονάδων Υγείας και Πρόνοιας 

Εννέα (9) θέσεις 

Κλάδος ΤΕ Λογιστικής 

Έξι (6) θέσεις 

Κλάδος ΤΕ Πληροφορικής 

Δύο (2) θέσεις 

Κλάδος ΤΕ Βιβλιοθηκονομίας 
Δύο (2) θέσεις 
Κλάδος ΤΕ Μηχανικών 
Τέσσερις (4) θέσεις 

Ο κλάδος αυτός περιλαμβάνει τις ειδικότητες: Ηλε¬ 
κτρονικών Τεχνικών, Δομικών Έργων, Μηχανολόγων, 
Ηλεκτρολόγων, Σχεδιαστών, Τεχνολογίας Ιατρικών 
Οργάνων και άλλες συναφείς ειδικότητες. Η κατανομή 
των θέσεων στις ειδικότητες γίνεται κάθε φορά με την 
απόφαση προκήρυξης αυτών. 

(Μία (1) εκ των άνω θέσεων καταλαμβάνεται από τον 
Τ εχνικό Ασφαλείας, κατά τις ισχύουσες διατάξεις). 

III) ΚΑΤΗΓΟΡΙΑ ΔΕ 

Κλάδος ΔΕ Διοικητικών Γραμματέων 
Εξήντα εννέα (69) θέσεις 

Ο κλάδος αυτός περιλαμβάνει τις ειδικότητες: Διοι¬ 
κητικού - Λογιστικού, Εισπρακτόρων, Αποθηκαρίων, Δα- 
κτυλογράφων και Γ ραμματέων Νοσηλευτικών τμημάτων. 
Η κατανομή των θέσεων στις ειδικότητες γίνεται κάθε 
φορά με την απόφαση προκήρυξης αυτών. 

Κλάδος ΔΕ Προσωπικού Η/Υ 
Δύο (2) θέσεις 
Κλάδος ΔΕ Τηλεφωνητών 
Οκτώ (8) θέσεις 

Κλάδο ΔΕ Προσωπικού Ασφαλείας 
Επτά (7) θέσεις 
Κλάδος ΔΕ Τεχνικός 
Τριάντα τρεις (33) θέσεις 


Ο κλάδος αυτός περιλαμβάνει τις ειδικότητες: Ηλε¬ 
κτρονικών Τεχνικών, θερμαστών, Ηλεκτροτεχνιτών, 
Εργοδηγών, Σχεδιαστών, Μηχανοτεχνιτών, Υδραυλι¬ 
κών, Οικοδόμων - Κτιστών, Αμμοκονιαστών Ξυλουργών 
- Επιπλοποιών, Ψυκτικών, Ελαιοχρωματιστών - Υδρο¬ 
χρωματιστών, Σιδηρουργών, Οξυγονοκολλητών, Αλου- 
μινοκατασκευαστών, Κοπτριών - Ραπτριών - Γαζωτριών, 
Κλιβανιστών - Αποστειρωτών - Απολυμαντών, Κουρέων 
και άλλες συναφείς ειδικότητες. Η κατανομή των θέσε¬ 
ων στις ειδικότητες γίνεται κάθε φορά με την απόφαση 
προκήρυξης αυτών. 

Κλάδος ΔΕ Ιερέων 
Μία (1) θέση 

IV) ΚΑΤΗΓΟΡΙΑ ΥΕ 

Κλάδος ΥΕ Προσωπικού Καθαριότητας 
Δέκα (10) θέσεις 

Ο κλάδος αυτός περιλαμβάνει τις ειδικότητες: Κα- 
θαριστών -τριών, Πλυντών -τριών, Πρεσσαδόρων - Σι¬ 
δερωτών, Επιμέλειας Κήπων. Η κατανομή των θέσεων 
στις ειδικότητες γίνεται κάθε φορά με την απόφαση 
προκήρυξης αυτών. 

Κλάδος ΥΕ Βοηθητικού Προσωπικού 
Δέκα οκτώ (18) θέσεις 

Ο κλάδος αυτός περιλαμβάνει τις ειδικότητες: Κλη¬ 
τήρων, θυρωρών, Οδηγών Ανελκυστήρων, Ταξινόμων 
Ιματισμού, Βοηθών Αποθηκάριων και άλλες συναφείς 
ειδικότητες. Η κατανομή των θέσεων στις ειδικότητες 
γίνεται κάθε φορά με την απόφαση προκήρυξης αυτών. 
Κλάδος ΥΕ Προσωπικού Εστίασης 
Είκοσι πέντε (25) θέσεις 

Ο κλάδος αυτός περιλαμβάνει τις ειδικότητες: Βοηθών 
μαγείρων, Τραπεζοκόμων, Λαντζέρηδων. Η κατανομή 
των θέσεων στις ειδικότητες γίνεται κάθε φορά με την 
απόφαση προκήρυξης αυτών. 

Κλάδος ΥΕ Εργατών 
Δέκα (10) θέσεις 

Κλάδος ΥΕ Φυλάκων Νυκτοφυλάκων 
Δύο (2) θέσεις 

Β. ΠΡΟΣΩΠΙΚΟ ΜΕ ΣΧΕΣΗ ΕΜΜΙΣΘΗΣ ΕΝΤΟΛΗΣ 
Δύο (2) θέσεις Δικηγόρων 
Γ. ΜΟΝΙΜΟΙ ΣΕ ΠΡΟΣΩΡΙΝΟΥΣ ΚΛΑΔΟΥΣ 
ΚΑΤΗΓΟΡΙΑ ΠΕ 

Κλάδος ΠΕ Διοικητικός Λογιστικός (ΠΡΟΣΩΡΙΝΟΣ) 
Μία (1) θέση 

Κλάδος ΠΕ Κοινωνικής Εργασίας (ΠΡΟΣΩΡΙΝΟΣ) 

Μία (1) θέση 
ΚΑΤΗΓΟΡΙΑ ΤΕ 

Κλάδος ΤΕ Εργοδηγών (ΠΡΟΣΩΡΙΝΟΣ) 

Μία (1) θέση 
ΚΑΤΗΓΟΡΙΑ ΔΕ 

Κλάδος ΔΕ Πρακτικών Νοσοκόμων (ΠΡΟΣΩΡΙΝΟΣ) 
Έξι (6) θέσεις. 

Αρθρο 16 

ΠΡΟΣΟΝΤΑ ΔΙΟΡΙΣΜΟΥ 

Τα προσόντα διορισμού του προσωπικού του Νοσο¬ 
κομείου ορίζονται στις διατάξεις του Π. Δ/τος 50/2001 
«Καθορισμός προσόντων διορισμού σε θέσεις φορέων 
του δημοσίου τομέα», (ΦΕΚ 39/Α'), όπως αυτό ισχύει 
κάθε φορά. 

Αρθρο 17 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Στην Ιατρική Υπηρεσία προΐσταται γιατρός Συντονι¬ 
στής Διευθυντής. 

Στο Τμήμα Διαιτολογίας - Διατροφής υπάλληλος του 
κλάδου ΠΕ Διαιτολογίας και εφόσον δεν υπάρχει υπάλ¬ 
ληλος του κλάδου ΤΕ Τεχνολογίας Τροφίμων. 

Στο Τμήμα Κοινωνικής Εργασίας υπάλληλος του κλά¬ 
δου ΤΕ Κοινωνικής Εργασίας. 

Στο Τ μήμα Παραϊατρικού Προσωπικού υπάλληλος των 
κλάδων ΤΕ Ιατρικών Εργαστηρίων ή ΤΕ Ραδιολογίας - 
Ακτινολογίας ή ΤΕ Φυσικοθεραπείας 

Στη Νοσηλευτική Υπηρεσία προίστανταί: 

Στη Διεύθυνση υπάλληλος του κλάδου ΠΕ Νοσηλευ¬ 
τικής. 

Στους Τομείς υπάλληλοι των κλάδου ΠΕ Νοσηλευτικής 

Στα Τμήματα, υπάλληλοι του κλάδου ΠΕ Νοσηλευ¬ 
τικής και αν δεν υπάρχουν, υπάλληλοι του κλάδου ΤΕ 
Νοσηλευτικής. 

Στη Διοικητική - Οικονομική Υπηρεσία προίστανταί: 

Στη Διεύθυνση και στις Υποδιευθύνσεις Διοικητικού και Οικο¬ 
νομικού υπάλληλοι του κλάδου ΠΕ Διοικητικού - Οικονομικού. 

Στην Υποδιεύθυνση Τεχνικού υπάλληλος του κλάδου 
ΠΕ Μηχανικών και αν δεν υπάρχει υπάλληλος του κλά¬ 
δου ΤΕ Μηχανικών. 

Στα Τμήματα Διαχείρισης Ανθρωπίνου Δυναμικού, 
Γραμματείας, Κίνησης Ασθενών και Γραμματείας Εξω¬ 
τερικών Ιατρείων και Επειγόντων Περιστατικών, υπάλ¬ 
ληλοι του κλάδου ΠΕ Διοικητικού - Οικονομικού και 
αν δεν υπάρχουν, υπάλληλοι του κλάδου ΤΕ Διοίκησης 
Μονάδων Υγείας και Πρόνοιας 

Στα Τμήματα Οικονομικού και Προμηθειών, υπάλληλος 
του κλάδου ΠΕ Διοικητικού - Οικονομικού ή ΠΕ Στατι¬ 
στικής και αν δεν υπάρχει, υπάλληλος του κλάδου ΤΕ 
Λογιστικής ή ΤΕ Διοίκησης Μονάδων Υγείας. 

Στο Τμήμα Επιστασίας και Ιματισμού, υπάλληλος του 
κλάδου ΠΕ Διοικητικού - Οικονομικού και αν δεν υπάρχει, 
υπάλληλος του κλάδου ΤΕ Διοίκησης Μονάδων Υγείας 
και Πρόνοιας και αν δεν υπάρχει, υπάλληλος του κλάδου 
ΔΕ Διοικητικών Γραμματέων. 

Στα Τμήματα Τεχνικού και Βιοϊατρικής Τεχνολογίας, 
υπάλληλοι του κλάδου ΠΕ Μηχανικών και αν δεν υπάρ¬ 
χουν, υπάλληλοι του κλάδου ΤΕ Μηχανικών. 

Στο Αυτοτελές Τμήμα Οργάνωσης και Πληροφορικής 
υπάλληλος του κλάδου ΠΕ Πληροφορικής και αν δεν 


υπάρχει, υπάλληλος του κλάδου ΤΕ Πληροφορικής. 

Στο Αυτοτελές Τμήμα Ελέγχου Ποιότητας, Έρευνας 
και Συνεχιζόμενης Εκπαίδευσης, υπάλληλοι του κλά¬ 
δου ΠΕ Διοικητικού - Οικονομικού και αν δεν υπάρχουν, 
υπάλληλοι του κλάδου ΤΕ Διοίκησης Μον. Υγείας και 
Πρόνοιας. 

Στο Ειδικό Γραφείο Υποστήριξης Πολίτη υπάλληλος 
του κλάδου ΠΕ Διοικητικού - Οικονομικού ή ΠΕ Νοση¬ 
λευτικής και αν δεν υπάρχει, υπάλληλος του κλάδων ΤΕ 
Διοίκησης Μονάδων Υγείας και Πρόνοιας ή ΤΕ Νοση¬ 
λευτικής και εάν δεν υπάρχει, υπάλληλος των κλάδων 
ΔΕ Διοικητικών Γ ραμματέων 

Για την επιλογή των ανωτέρω Προϊσταμένων ισχύουν 
οι διατάξεις του Ν. 3528/2007, όπως αυτός ισχύει κάθε 
φορά. 

Αρθρο 18 
ΕΣΟΔΑ 

Τα έσοδα του Νοσοκομείου είναι: 

1. Οι επιχορηγήσεις από τον κρατικό προϋπολογισμό 
και το πρόγραμμα δημοσίων επενδύσεων 

2. Οι εισπράξεις από νοσήλια, εξέταστρα και λοιπές 
αμοιβές για παροχή υπηρεσιών 

3. Οι πρόσοδοι από την ίδια αυτού περιουσία. 

4. Τα έσοδα από δωρεές, κληροδοτήματα, εκποιήσεις 
περιουσιακών στοιχείων. 

5. Κάθε άλλο έσοδο που προκύπτει από τις αρμοδιό- 
τητές τους. 

Αρθρο 19 

Με την δημοσίευση της παρούσης απόφασης κάθε 
άλλη σχετική απόφαση, καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2013 

οι ΥΠΟΥΡΓΟΙ 

Ο ΑΝ. ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΥΓΕΙΑΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ ΑΝΔΡΕΑΣ ΛΥΚΟΥΡΕΝΤΖΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ίίοροή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ιΌΓη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήί1ρ://νννννν.βί.9Γ - β-πιαϊΙ: ννβόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

















































































